

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 400-01/22-01/01

**URBROJ:** 2196-19-02-23-07

**Negoslavci,** 23.08.2023. godine

Na temelju članka. 1. i članka 9a. Zakona o financiranju javnih potreba u kulturi („Narodne novine” broj 47/90, 27/93 i 38/09) te članka 19., stavka 1., točke 2. Statuta Općine Negoslavci („Službeni glasnik Općine Negoslavci” broj 1/21), Općinsko vijeće Općine Negoslavci na svojoj redovnoj sjednici održanoj dana 23.08.2023. godine donosi

**Izmjene i dopune** **Program javnih potreba u kulturi na području Općine Negoslavci za 2023. godinu**

**I**

 U Programu javnih potreba u kulturi na području Općine Negoslavci za 2023. godinu („Službeni glasnik Općine Negoslavci” broj 8/22) (u daljem tekstu: Program), točka II mijenja se i glasi:

„Javne potrebe u kulturi od značaja za Općinu Negoslavci, u svrhu poticanja kulturnih vrijednosti ostvarivati će se kroz:

- djelatnosti i poslove udruga u kulturi, kao pomaganje i poticanje umjetničkog i kulturnog stvaralaštva kroz plesno-scensku i druge vidove izražavanja umjetničkog amaterizma,

- aktivnosti i manifestacije u kulturi koje pridonose razvitku i promicanju kulturnog života i amaterizma u kulturi, te očuvanju i njegovanju običaja i tradicije i

- renoviranje etno kuće i uspostavljanje doma kulture na području Općine Negoslavci.

U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda uz prethodno odobrenje Općinskog načelnika.”

**II**

Mijenja se točka IV Programa i glasi:

„Za provođenje Programa osigurat će se sredstva u proračunu Općine Negoslavci kako slijedi (po fiksnoj tečaju konverzije 1,00 EUR=7,53450 KN):

|  |  |
| --- | --- |
| Sredstva predviđena za programe i projekte u kulturi za kulturna udruženja  | 40.000,00 KN/5.308,91 EUR  |
| Sredstva predviđena za aktivnosti i manifestacije u kulturi za kulturna udruženja i projekte po posebnim propisima | 15.000,00 KN/1.990,84 EUR |
| Renoviranje etno kuće – Dom kulture  | 565.087,50 KN/75.000,00 EUR |
| **Ukupno program - Program javnih potreba u kulturi** | **620.087,50 KN/****82.299,75 EUR** |

„

**III**

Ostale odredbe Programa se ne mijenjaju, niti se dopunjavaju.

**IV**

 Izmjene i dopune Programa javnih potreba u kulturi na području Općine Negoslavci za 2023. godinu stupaju na snagu dan nakon dana objave u Službenom glasniku Općine Negoslavci.

**ZAMJENIK PREDSJEDNIKA OPĆINSKOG VIJEĆA**

Branko Abadžić